Author: Stefka Todorova
Last saved by: Mariana Georgieva
Company: HP Inc.

П Р О Т О К О Л  № 17
от заседанието на Комисия „Съдебна администрация” 
към Съдийската колегия на Висшия съдебен съвет,
проведено на 14.06.2023 г. 

Днес, 14.06.2023 г. /сряда/ от 12.00 часа се проведе заседание на Комисия „Съдебна администрация” към Съдийската колегия на Висшия съдебен съвет, в състав: 

ПРЕДСЕДАТЕЛ:  Боян Новански 

ЧЛЕНОВЕ: Боян Магдалинчев - отсъства
	    Драгомир Кояджиков 
  Стефан Гроздев 
	    Севдалин Мавров

На заседанието присъстват: Стефка Тодорова и Светла Кирилова, главни експерти – съдебна администрация, и Мариана Георгиева, технически сътрудник.

Д Н Е В Е Н   Р Е Д:

	1. ОТНОСНО: Уведомления за прекратяване на трудови правоотношения със съдебни служители, искания за попълване на освободените щатове и обявяване на конкурси за администрацията, отправени във връзка с решение на КСА по протокол № 16/06.11.2020 г., за периода 02.06.2023 г. – 09.06.2023 г. 

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

Приема за сведение справката с предварително изразено становище по повод исканията на председателите на съдилища за периода 02.06.2023 г. – 09.06.2023 г. и

1.1. ПРИЕМА ЗА СВЕДЕНИЕ уведомлението от и.ф. председател на Районен съд – Благоевград за прекратяване на трудовото правоотношение със съдебен служител на длъжност „съдебен деловодител“, считано от 12.06.2023 г.

1.2. ПРИЕМА ЗА СВЕДЕНИЕ уведомлението от председателя на Административен съд – Пазарджик за прекратяване на трудовото правоотношение със съдебен служител на длъжност „главен счетоводител“, считано от 09.06.2023 г.
и
ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „главен счетоводител“, както и назначаване на съдебен служител на освободения щат по реда на чл. 68, ал. 1, т. 4 от КТ в Административен съд – Пазарджик.

1.3. ПРИЕМА ЗА СВЕДЕНИЕ уведомлението от председателя на Окръжен съд – Велико Търново за предстоящо прекратяване на трудовото правоотношение със съдебен служител на длъжност „завеждащ служба „Съдебно деловодство“, считано от 22.07.2023 г.
и
НЕ ВЪЗРАЗЯВА на освободената щ. бр. за длъжност „завеждащ служба „Съдебно деловодство“ по реда на чл. 343, ал. 2 да бъде назначен съдебен служител, заемащ длъжността „съдебен деловодител“ в Окръжен съд – Велико Търново.
НЕ ДАВА СЪГЛАСИЕ на председателя на Окръжен съд – Велико Търново за предприемане на действия за заемане на 1 /една/ щ. бр. за длъжност „съдебен деловодител“ след освобождаване на щата.
ПРЕДЛАГА на Съдийската колегия на ВСС, на основание чл. 30, ал. 5, т. 8 от ЗСВ да СЪКРАТИ 1 /една/ щ. бр. за длъжност „съдебен деловодител“ по щата на Окръжен съд – Велико Търново.
ИЗПРАЩА решението на председателя на Окръжен съд – Велико Търново за становище, което да изпрати в тридневен срок след получаването.   
МОТИВИ: Високо съотношение съдебни служители общо/съдии – 2,72 при 2,24 средно за ОС. С решение на Пленума на ВСС от 25.01.2023 г. е съкратен 1 щат за младши съдия. Към момента съдът разполага с 18 щ. бр. за съдия, от които 2 щата са свободни и се подпомагат от 13 съдебни служители на длъжност „съдебен деловодител“. 
След съкращаване на щата за „съдебен деловодител“ съотношението съдебни служители/съдии ще е 2,67, отново над средното за ОС.

1.4. ПРИЕМА ЗА СВЕДЕНИЕ уведомлението от 08.06.2023 г. от председателя на Районен съд – Севлиево за назначаването на съдебен служител след провеждане на конкурс за длъжност „призовкар“, считано от 08.06.2023 г.

1.5. ПРИЕМА ЗА СВЕДЕНИЕ уведомлението от 05.06.2023 г. от председателя на Районен съд – Тетевен за назначаването на съдебен служител след провеждане на конкурс за длъжност „съдебен секретар“, считано от 05.06.2023 г.

1.6. ПРИЕМА ЗА СВЕДЕНИЕ уведомлението от и.ф. председател на Районен съд – Луковит за предстоящо прекратяване на трудовото правоотношение със съдебен служител, заемащ длъжността „съдебен секретар“, на когото на 05.06.2023 г. е връчено едномесечно предизвестие на основание чл. 326, ал. 1 от КТ
и
НЕ ВЪЗРАЗЯВА съдебния служител, заемащ длъжност „съдебен секретар“ след проведен конкурс за назначаване през 2022 г. по реда на чл. 68, ал. 1, т. 3 от КТ да бъде назначен на постоянен трудов договор по реда на чл. 67 от КТ след освобождаване на щат за „съдебен секретар“ поради придобиване право на пенсия за осигурителен стаж и възраст на съдебния служител в Районен съд – Луковит.

1.7. ПРИЕМА ЗА СВЕДЕНИЕ уведомлението от 09.06.2023 г. от председателя на Районен съд – Плевен за назначаването на съдебни служители след провеждане на конкурс за длъжности „съдебен секретар“ и „призовкар“, считано от 01.06.2023 г., и „съдебен секретар“, считано от 05.06.2023 г. 

1.8. ПРИЕМА ЗА СВЕДЕНИЕ уведомлението от председателя на Окръжен съд – Русе за предстоящо придобиване право на пенсия за осигурителен стаж и възраст на съдебен служител, заемащ длъжността „съдебен деловодител“ на 02.09.2023 г. 
и
ДАВА СЪГЛАСИЕ за оставане на работа до 31.12.2023 г. на съдебния служител, заемащ длъжност „съдебен деловодител“, който ще придобие право на пенсия за осигурителен стаж и възраст на 02.09.2023 г. в Окръжен съд – Русе.

1.9. ПРИЕМА ЗА СВЕДЕНИЕ уведомлението от 07.06.2023 г. от председателя на Административен съд – Русе за прекратяване на трудовото правоотношение със съдебен служител на длъжност „съдебен помощник“, считано от 09.06.2023 г.
и
НЕ ВЪЗРАЗЯВА назначаването на съдебен служител, заемащ длъжността „съдебен секретар“ по реда на чл. 245 от ЗСВ и чл. 11, ал. 2 от ПАС на свободната от 09.06.2023 г. щ. бр. за длъжност „съдебен помощник“ в Административен съд – Русе.
НЕ ВЪЗРАЗЯВА трансформирането на 1 /една/ щ. бр. за длъжност „съдебен секретар“ и 1 /една/ щ. бр. за длъжност „чистач“, които предстои да се освободят през 2023 г., в 1 /една/ щ. бр. за длъжност „съдебен помощник“ в Административен съд – Русе.
ИЗПРАЩА решението на комисия „Бюджет и финанси“, за становище по финансовата обезпеченост.
МОТИВИ: Съдът разполага с три щ. бр. за длъжност „чистач“, след трансформирането през 2022 г. на 1 щ. бр. за длъжност „работник, поддръжка  сгради“ в „куриер-чистач“. По щат в АдмС-Русе работят 9^-ма съдии, които се подпомагат от 2^-ма съдебни помощници. Съотношението съдии/съдебни помощници е 4,5 при средно за АдмС – 3,60. След исканата от председателя трансформация на 2 щатни бройки – 1 за длъжност „съдебен секретар“ и 1 за длъжност „чистач“ в една щ. бр. за длъжност „съдебен помощник“ това съотношение ще е 3,00.

1.10. ПРИЕМА ЗА СВЕДЕНИЕ уведомлението от председателя на Окръжен съд – Силистра за предстоящо придобиване право на пенсия за осигурителен стаж и възраст на съдебен служител на длъжност „съдебен архивар“, считано от 19.06.2023 г.
и
ДАВА СЪГЛАСИЕ за оставане на работа до 31.07.2023 г. на съдебния служител, заемащ длъжност „съдебен архивар“, който ще придобие право на пенсия за осигурителен стаж и възраст на 19.06.2023 г. в Окръжен съд – Силистра.
ДАВА СЪГЛАСИЕ съдебен служител, заемащ длъжност „съдебен секретар“ да бъде назначен на по реда на чл. 343, ал. 2 и чл. 138, ал. 1 от ПАС на длъжност „съдебен архивар“ след освобождаване на щата, поради пенсиониране на съдебния служител в Окръжен съд – Силистра.
ДАВА СЪГЛАСИЕ за назначаване на съдебен служител на 1 /една/ щ. бр. за длъжност „съдебен секретар“ по реда на чл. 343, ал. 2 ЗСВ и чл. 138, ал. 1  ПАС от Районен съд – Силистра в Окръжен съд – Силистра.

1.11. ПРИЕМА ЗА СВЕДЕНИЕ уведомлението от председателя на Административен съд – Бургас за предстоящо придобиване право на пенсия за осигурителен стаж и възраст на съдебен служител на длъжност „съдебен деловодител“, считано от 11.07.2023 г.
и
ДАВА СЪГЛАСИЕ на председателя на Административен съд – Бургас за освобождаване на съдебния служител, заемащ длъжност „съдебен деловодител“, считано от 01.08.2023 г. поради придобиване право на пенсия за осигурителен стаж и възраст и за обявяване и провеждане на конкурс за заемане на 1 /една/ щ. бр. за длъжност „съдебен деловодител“.

1.12. ПРИЕМА ЗА СВЕДЕНИЕ уведомлението от председателя на Районен съд – Айтос за предстоящо придобиване право на пенсия за осигурителен стаж и възраст на съдебен служител на длъжност „съдебен деловодител“, считано от 10.07.2023 г.
и
ДАВА СЪГЛАСИЕ съдебния служител, заемащ длъжност „съдебен архивар“ да бъде назначен на по реда на чл. 343, ал. 2 и чл. 138, ал. 1 от ПАС на длъжност „съдебен деловодител“ след освобождаване на щата, поради пенсиониране на съдебния служител в Районен съд – Айтос.
НЕ ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен архивар“ в Районен съд – Айтос.
ПРЕДЛАГА на Съдийската колегия на ВСС, на основание чл. 30, ал. 5, т. 8 от ЗСВ да СЪКРАТИ 1 /една/ щ. бр. за длъжност „съдебен архивар“ по щата на Районен съд – Айтос.
ИЗПРАЩА решението на председателя на Районен съд – Айтос за становище, което да изпрати в тридневен срок след получаването.   
МОТИВИ: Ниска натовареност на съда. Броят на делата за разглеждане от един съдия месечно за 2022 г. е 37,47 при 41,54 средно за РС, извън областните градове. Комисията отчита ниското съотношение съдебни служители/съдии, но предвид ниската натовареност препоръчва преразпределяне функциите на „съдебния архивар“.

2. ОТНОСНО: Становище рег. индекс ВСС-11770/01.06.2023 г. от председателя на Районен съд – Балчик във връзка с решение на КСА-СК по протокол № 15/17.05.2023 г., т. 1.5.1. за съкращаване на 1 /една/ щ. бр. за длъжност „съдебен секретар“.
- Уведомление рег. индекс ВСС-11770/01.06.2023 г. от председателя на Районен съд – Балчик за прекратяване на трудовите правоотношения със съдебен служител на длъжност „съдебен секретар“, на основание чл. 325, ал. 1, т. 1 от КТ, считано от 01.06.2023 г., и искане за предприемане на действия по назначаване на съдебен служител по реда на чл. 68, ал. 1, т. 4 от КТ на освободената длъжност.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. ПРИЕМА ЗА СВЕДЕНИЕ становището от председателя на Районен съд – Балчик във връзка с решение на КСА-СК по протокол № 15/17.05.2023 г., т. 1.5.1.
2.2. ПОТВЪРЖДАВА решението си по протокол № 15/17.05.2023 г., т. 1.5.1. за съкращаване на 1 /една/ щ. бр. за длъжност „съдебен секретар“ по щата на Районен съд – Балчик.
Щатната бройка ще е освободена, считано от 10.09.2023 г. 
2.3. Внася в заседание на Съдийската колегия на ВСС за разглеждане и произнасяне.
2.4. ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен секретар“, както и за назначаване на съдебен служител по реда на чл. 68, ал. 1, т. 4 от КТ в Районен съд – Балчик.

3. ОТНОСНО: Уведомление рег. индекс ВСС-8141/08.06.2023 г. от председателя на Административен съд – Бургас за извършване на трансформация на свободни щатни бройки за длъжностите „връзки с обществеността“ и „съдебен статистик в 1 /една/ щ. бр. за длъжност „съдебен помощник“, считано от 01.07.2023 г.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1. ОТХВЪРЛЯ искането на председателя на Административен съд – Бургас за извършване на трансформация на свободни щатни бройки за длъжностите „връзки с обществеността“ и „съдебен статистик в 1 /една/ щ. бр. за длъжност „съдебен помощник“.
3.2. ПРЕДЛАГА на Съдийската колегия на ВСС, на основание чл. 30, ал. 5, т. 8 от ЗСВ да СЪКРАТИ 1 /една/ щ. бр. за длъжност „връзки с обществеността“ и 1 /една/ щ. бр. за длъжност „съдебен статистик“ по щата на Административен съд – Бургас.
	3.3. ИЗПРАЩА решението на председателя на Административен съд - Бургас за становище, което да изпрати в тридневен срок след получаването.
МОТИВИ: През м. юни 2022 г. председателят на съда е отправял искане до КСА-СК за трансформиране на 1 щ. бр. за длъжност „връзки с обществеността“ и 1 щ. бр. за длъжност „съдебен статистик“ в 1 щ. бр. за „съдебен помощник“, което комисията е отхвърлила – решение по пр. 12/22.06.2022 г. Към момента няма промяна  в обстоятелствата, която да налага исканата за втори път трансформация. Съдът разполага с 19 щ. бр. за съдия и 8 щ. бр. за съдебен помощник, което прави съотношение 2,4 при средно 3,6. Съотношението, към което се придържа КСА-СК е 1 съдебен помощник/5 -6 съдии. Изключение правят най-натоварените съдилища, за които това съотношение е 1:4 и 1:3,2 за АдмС-София, който е с най-висока натовареност и това е тенденция от години. АдмС-Бургас е с натовареност под средната. За 2022 г. броя на преписките за разглеждане от един съдия месечно е 13,39 при 15,28 средно за АдмС. Комисията намира искането за неоснователно и отчита съотношението съдебни служители/съдии, което е под средното, но предвид натовареността и това, че щ. бр. за „съдебен статистик“ е свободна повече от две години – 19.05.2021 г., а за „връзки с обществеността“ от 09.12.2021 г. счита, че щатовете за посочените длъжности биха могли да бъдат съкратени. Във връзка с уведомлението на председателя, че възнамерява да извърши посочената трансформация, считано от 01.07.2023 г. КСА-СК напомня, че съгласно чл. 30, ал. 5, т. 8 от ЗСВ щатната численост на съдебната администрация се определя от Съдийската колегия на ВСС.

4. ОТНОСНО: Искане рег. индекс ВСС-7729/25.05.2023 г. от и.ф. председател на Районен съд – Сливен за даване на съгласие за трансформиране на 1 /една/ щ. бр. за длъжност „човешки ресурси и статистик“ в 1 /една/ щ. бр. за длъжност „съдебен деловодител и статистик“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

4.1. ДАВА СЪГЛАСИЕ за трансформиране на 1 /една/ щ. бр. за длъжност „човешки ресурси и статистик“ в 1 /една/ щ. бр. за длъжност „съдебен деловодител и статистик“ в Районен съд – Сливен.
МОТИВИ: Не възразява по искането на административния ръководител, т. к. по негова преценка е налице необходимост от още една щ. бр. за длъжност „съдебен деловодител“.
4.2. ИЗПРАЩА решението на дирекция „Бюджет и финанси“, АВСС, за сведение.

5. ОТНОСНО: Искане рег. индекс ВСС-7072/09.05.2023 г. от председателя на Апелативен съд – Варна за разкриване на 1 /една/ щ. бр. за длъжност „съдебен деловодител“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

5.1. ОТХВЪРЛЯ искането от председателя на Апелативен съд – Варна за разкриване на 1 /една/ щ. бр. за длъжност „съдебен деловодител“.
МОТИВИ: Натовареността на АС-Варна е под средната за апелативните съдилища в страната, което е тенденция за последните години. Броя на делата за разглеждане от един съдия месечно за 2022 г.  е 7,51 при 8,31 за АС. Съдът разполага с 9 щата за длъжността „съдебен деловодител“ и КСА-СК счита, че броя е оптимален предвид натовареността и свободните от доста време щатове за съдии.

6. ОТНОСНО: Искане рег. индекс ВСС-7614/22.05.2023 г. от председателя на  Районен съд – Добрич за разкриване на 1 /една/ щ. бр. за длъжност „съдебен помощник“.
	
КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

6.1. ОТХВЪРЛЯ искането от председателя на  Районен съд – Добрич за разкриване на 1 /една/ щ. бр. за длъжност „съдебен помощник“.
МОТИВИ: Ниска натовареност на съда, което е тенденция от години. Броя на делата за разглеждане от един съдия месечно за 2022 г. е 38,85 при 51,09 средно за РС в областните градове в страната. През 2021 г. председателят на съда е отправял искане за разкриване на 1 щат за длъжността „съдебен помощник“, което КСА-СК е отхвърлила. През 2022 г. в комисията е постъпило искане за трансформиране на 1 щ. бр. за „съдебен секретар“ в 1 щ. бр. за „съдебен помощник“, което също е отхвърлено и основния мотив е ниската натовареност. Към момента няма промяна в обстоятелствата, които да налагат разкриване на щат за „съдебен помощник“ и комисията намира искането на председателя за  неоснователно.

7. ОТНОСНО: Искане рег. индекс ВСС-8030/06.06.2023 г. от председателя на  Районен съд – Карлово за разкриване на 1 /една/ щ. бр. за длъжност „съдебен деловодител“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

7.1. ОТХВЪРЛЯ искането от председателя на  Районен съд – Карлово за разкриване на 1 /една/ щ. бр. за длъжност „съдебен деловодител“.
МОТИВИ: По щат РС-Карлово разполага с 6 съдии, 1 съдия по вписванията и 2 ДСИ, които се подпомагат от 6 съдебни секретари, 6 съдебни деловодители, от които 1 деловодител СИС и 1 деловодител-регистратура. Комисия „Съдебна администрация“ към СК счита, че броя на щатовете за длъжността „съдебен деловодител“ е оптимален за работата на съдиите и намира искането на председателя за разкриване на още една щ. бр. за неоснователно.

8. ОТНОСНО: Искане рег. индекс ВСС-7908/01.06.2023 г. от председателя на  Районен съд – Лом за разкриване на 1 /една/ щ. бр. за длъжност „съдебен секретар“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

8.1. ОТХВЪРЛЯ искането от председателя на  Районен съд – Лом за разкриване на 1 /една/ щ. бр. за длъжност „съдебен секретар“ 
и
8.2. ОТМЕНЯ решението си по пр. № 07/13.04.2022 г., т. 5.2. и пр. № 5/23.03.2022 г. т. 1.1.5 за съкращаване на 1 /една/ щ. бр. за длъжност „съдебен секретар“ по щата на Районен съд – Лом, считано от 01.04.2023 г.
8.3. ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен секретар в Районен съд – Лом.
 МОТИВИ: С решение на Пленума на ВСС по пр. № 36/15.12.2022 г. е разкрита 1 щ. бр. за съдия. РС-Лом разполага със 7 щата за съдия и 6 за длъжност „съдебен секретар“. 

9. ОТНОСНО: Искане рег. индекс ВСС-11770/10.05.2023 г. от председателя на Районен съд – Тетевен за разкриване на 0,5 /половин/ щ. бр. за длъжност „чистач“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

9.1. ОТХВЪРЛЯ искането от председателя на Районен съд – Тетевен за разкриване на 0,5 /половин/ щ. бр. за длъжност „чистач“.
МОТИВИ: Съдебна палата – гр. Тетевен е триетажна сграда със застроена площ 274 кв. м., обща площ на трите етажа 976 кв. м. и се стопанисва от РС-Тетевен с решение на Пленума на ВСС от 2017 г. В сградата са разположени още СВ Тетевен, ОЗ „Охрана“ и ТО-Тетевен към РП-Ловеч, където след оптимизацията в ПРБ през 2020 г. са съкратени щатове и числеността е намалена. Разкриването на 1 щат за съдия и 1 щат за „съдебен секретар“ не е обстоятелство, което налага разкриване на още 0,5 щ. бр. за длъжността „чистач“, поради което КСА-СК намира искането за неоснователно.

10. ОТНОСНО: Искане рег. индекс ВСС-11770/10.05.2023 г. от председателя на Районен съд – Чирпан за разкриване на 1 /една/ щ. бр. за длъжност „съдебен секретар“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

10.1. ПРЕДЛАГА на Съдийската колегия на ВСС, на основание чл. 30, ал. 5, т. 8 от ЗСВ да РАЗКРИЕ 1 /една/ щ. бр. за длъжност „съдебен секретар“ в Районен съд – Чирпан.
МОТИВИ: Много висока натовареност, което е тенденция за последните години. Броят на делата за разглеждане от един съдия месечно за 2022 г. е 52,63 при 41,54 средно за РС, извън областните градове. Съотношението съдебна администрация общо/съдии е ниско – 3,50 при 4,07 средно. Съдът разполага с 4 щата за съдия и 3 за длъжност „съдебен секретар“. С решение на Пленума на ВСС по пр. № 36/15.12.2022 г. в РС-Чирпан са разкрити 2 щ. бр. за съдия. Искането на председателя е основателно, предвид високата натовареност на съда, увеличението на съдийските щатове, големия брой дела, водещи до натовареност и на съдебните служители, които след разкриването на двете щ. бр. за съдя са недостатъчни.
След увеличението на съдебната администрация с 1 щ. бр. за длъжност „съдебен секретар“ съотношението съдебни служители/съдии ще е  3,75.
10.2. Внася в заседание на Съдийската колегия на ВСС за разглеждане и произнасяне.

11. ОТНОСНО: Искане рег. индекс ВСС-11770/15.05.2023 г. от председателя на Районен съд – Монтана за преразглеждане на решение по т. 2 от протокол № 13/03.05.2023 г. на КСА-СК.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

11.1. ПРЕДЛАГА на Съдийската колегия на ВСС, на основание чл. 30, ал. 5, т. 8 от ЗСВ да РАЗКРИЕ на 1 /една/ щ. бр. за длъжност „съдебен секретар“ и 1 /една/ щ. бр. за длъжност „съдебен деловодител“ по щата на Районен съд – Монтана.
МОТИВИ: Висока натовареност на съда, което е тенденция през последните години. Броя на делата за разглеждане от един съдия месечно за  2022 г. е 52,47 при 51,09 средно за РС в областните градове. С решение на Пленума на ВСС от 15.12.2022 г. е увеличен броя на съдиите с 3 щата. Искането на председателя за увеличаване на щата за съдебни служители е целесъобразно предвид разположението на съда в две отделни сгради и ниското съотношение съдебни служители/съдии – 2,73, което  е под средното за РС –  2,98. 
След за разкриване на щ. бр. за „съдебен секретар“ и „съдебен деловодител“ съотношението съдебни служители/съдии ще е 2,91.
11.2. Внася в заседание на Съдийската колегия на ВСС за разглеждане и произнасяне.

12. ОТНОСНО: Искане рег. индекс ВСС-11770/18.05.2023 г. от председателя на Софийски районен съд за даване на съгласие за обявяване и провеждане на конкурси за назначаване на съдебни служители.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

12.1. Изисква длъжностите, посочени в искането, за които ще се обявяват конкурси, да бъдат коректно отразени в съответствие с номера на реда и заеманата длъжност за щ. бр. с назначени съдебни служители по реда на чл. 68, ал. 1, т. 4 от Поименното щатно разписание и напомня на председателя, за решението на комисията по пр.16/06.11.2020 г., че при прекратяване на трудови правоотношения със съдебни служители, независимо от основанието, следва своевременно да уведомява КСА-СК за становище по назначаване на съдебни служители.

13. ОТНОСНО: Искане рег. индекс ВСС-7551/19.05.2023 г. от председателя на Софийски районен съд за даване на съгласие за трансформиране на 2 /две/ щ.бр. за длъжност „системен администратор“ в 1 /една/ щ. бр. за длъжност „специалист-съдебно имущество“ и 1 /една/ щ. бр. за длъжност „счетоводител“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

13.1. ОТЛАГА разглеждане на искането от председателя на Софийски районен съд за даване на съгласие за трансформиране на 2 /две/ щ. бр. за длъжност „системен администратор“ в 1 /една/ щ. бр. за длъжност „специалист-съдебно имущество“ и 1 /една/ щ. бр. за длъжност „счетоводител“ до получаване на информация по т. 12 от настоящия протокол.

14. ОТНОСНО: Писмо на н-к отдел „СУСИ“ към Апелативен съд – София, касаещо предложение за промяна в Класификатора на длъжностите в съдилищата, придружено с писмо рег. индекс ВСС-7673/23.05.2023 г. от председателя на Върховен касационен съд.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

14.1. Приема за сведение писмото на н-к отдел „СУСИ“ към Апелативен съд – София, касаещо предложение за промяна в Класификатора на длъжностите в съдилищата.
14.2. ИЗПРАЩА на председателя на Апелативен съд – София, за сведение.

15. ОТНОСНО: Писмо рег. индекс ВСС-7788/30.05.2023 г. от председателя на Софийски градски съд, касаещо прецизиране на изискванията за заемане на длъжността „системен администратор“.
 
КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И: 

15.1. ИЗПРАЩА писмото от председателя на Софийски градски съд, касаещо прецизиране на изискванията за заемане на длъжността „системен администратор“, на Работната група за изготвяне на проект за изменение и допълнение на Правилника за администрацията на съдилищата, създадена с решение на Пленума на ВСС по протокол № 10/24.03.2022 г.  и актуализирана с решение по протокол № 7/16.03.2023 г.

ПРЕДСЕДАТЕЛ 			
НА КОМИСИЯТА:         /п/
				БОЯН НОВАНСКИ